முக்கியக் குறிக்கோளாகும். பொருளியல் பிரச்சனைகளக்கு உடனடித் தீர்வு பொருளியல் அறிஞர்களிடம் கிடையாது. ஆனால் பொருளாதாரக் கொள்கைகள் மூலம் அரசுக்கு அவர்கள் உதவி செய்ய முடியும். “ பொருளாதாரக் கோட்பாடுகள் , கொள்கை முடிவிற்கு உடனடியாக ஏற்கக்கூடிய , தீர்மானிக்கப்பட்ட முடிவுகளைக் கூறுவது இல்லை. இது ஒரு வழிமுறையே , இது மனதிற்கு ஒரு சாதனம். சிந்தனைக்கு ஒரு நுட்பம். இதனைப் பெற்றிருப்பவர்கள் இதன்மூலம் ஒரு சில சரியான முடிவுகளைப் பெற உதவுகிறது ” என்று கீன்சு கூறுகின்றார். நவீன அரசின் பல பிரச்சனைகள் பொருளியல் தன்மையுடையன.